b"\n_START_ARTICLE_\nGr\xc3\xa9goire Delacourt\n_START_SECTION_\nLiv og virke\n_START_PARAGRAPH_\nDelacourt har bakgrunn i reklamebransjen og i 2004 startet han og hans kone eget reklamebyr\xc3\xa5: Quelle Belle Journ\xc3\xa9e._NEWLINE_Gr\xc3\xa9goire Delacourts f\xc3\xb8rste roman L'\xc3\xa9crivain de la famille solgt over 20 000 eksemplarer i f\xc3\xb8rste utgave og fikk en rekke utmerkelser, blant annet Prix Marcel Pagnol og Prix Rive Gauche. Boken er utkommet p\xc3\xa5 norsk som \xc3\x98nskelisten. Romanen forteller om Jocelyne, kalt Jo, som en dag vinner 18 547 301 euro og 28 centimes i lotteriet. Jocelyne er gift med Jocelyn, ogs\xc3\xa5 kalt Jo. De fikk to barn og mistet et tredje under f\xc3\xb8dselen. Denne tragedien p\xc3\xa5virket ekteskapet i stor grad, men barna har flyttet ut og livet g\xc3\xa5r sin vante gang inntil hun en dag vinner i lotteriet. Boken er til n\xc3\xa5 utgitt i 27 land._NEWLINE_Hans andre roman, La liste de mes envies, kom ut 2012 og solgte ogs\xc3\xa5 sv\xc3\xa6rt mye i Frankrike. En tredje rom utkom i 2013, La premi\xc3\xa8re chose qu'on regarde. Denne trakk forfatteren og forlaget inn i en juridisk tvist ettersom den amerikanske skuespilleren Scarlett Johansson figurerer i boken. I fortellingen m\xc3\xb8ter en mekanikeren en kvinne som han, romanfiguren, tror f\xc3\xb8rst er Scarlett Johansson ettersom kvinnen tilsynelatende ser ut som henne. Senere forst\xc3\xa5r han kvinnen er en annen, kalt for Jeanine Foucaprez. I juli 2014 ble det klart at Johansson fikk medhold i s\xc3\xb8ksm\xc3\xa5let mot forfatteren og forlaget, og ble tilkjent erstatning p\xc3\xa5 2500 euro, rundt 21 000 kroner, for tort og svie, noe som var langt mindre enn det opprinnelige kravet 50 000 euro. Johanssons advokat pr\xc3\xb8vde ogs\xc3\xa5 \xc3\xa5 f\xc3\xa5 stoppet videre oversettelser av boken, men noe de ikke fikk medhold."